Agustina d'Aragón

Agustina Raimunda Maria Saragossa i Domènech, mas conoixida como Agustina d'Aragón (1786-1857 Ceuta) estió una heroica defensora de Zaragoza mientres os Seches, en a Guerra d'o Francés.

Se discute o suyo puesto de naixencia, un d'éls se sitúa en Barcelona, en a placeta de Montcada, en o barrio de la Ribera  baptizada en a ilesia de Santa María d'a Mar. ''Nomenclàtor del web de l'Ajuntament de Barcelona, extret del llibre "Diccionari Nomenclàtor de les vies públiques de Barcelona", 1996 (Achuntamento de Barcelona, 1996), compilau por Jesús Portavella i Isidoro. Manimenos, a-saber-la bibliografía aragonesa recient sitúa lo suyo naiximiento en 1786 en Reus,M. Beltrán, Antonio Beltrán Martínez y Guillermo Fatás (dir. y coord.): Aragoneses Ilustres Zaragoza: Caja de Ahorros de la Inmaculada, 1983. p. 9-10. y igualment reculle la suya naixencia de Reus a web d'o Museu de l'Exercito. El 4 de marzo de 1786 nace Agustina de Aragón, en a web d'o Museu de l'Exercito.

 Primeras anyadas 
Agustina se casó a los 16 anyos con Joan Roca Vila-seca, cabo d'artillería. Iste participó dende o prencipio en a Guerra d'o Francés, estando present en a batalla d'o Bruc. Os escaiximientos d'a guerra lo levoron a él y a Agostina enta Zaragoza.

 A Guerra d'Independencia 
Mientres o seche de Zaragoza, Agostina fació l'acción heroica por a cual ye celebre. Habendo cayiu nafraus u muertos toz os defensors d'a Puerta d'el Portiello, as tropas de l'exercito francés s'aprecisoron a prener-la por a fuerza. Estando a situación desesperada Agostina, que formaba parti d'una colla de mullers que atendeba a los numerosos ferius, consiguió disparar un canyón sobre las tropas francesas que correban sobre a dentrada aparentement indefensa. Os asaltants franceses, temendo una emboscada, se retiroron y nuevos defensors acudioron a tapar o forau, esfendendo-se la ciudat una vegada mas.

 A suya muerte 
Agustina d'Aragón morió en Ceuta, o 20 de mayo de 1857, a los 71 anyos d'edat. Dica 1870 no fuoron tresladadas as suyas restas enta Zaragoza, descansando primero en o Pilar y dende o 14 de chunio de 1908, as suyas restos chacen en a capiella de l'Anunciación d'a Ilesia de Nuestra Sinyora d'o Portiello, estando veneraus como los d'una gran heroína que con valor y decisión rebuyó as adversidaz y venció a l'enemigo. Se considera como un d'os simbolos mas representativos d'a resistencia aragonesa contra os invasors napoleonicos.

 Referencias 

 Vinclos externos 

Categoría:Muertos en Ceuta
Categoría:Naixius de Reus
Categoría:Personas d'os Seches de Zaragoza
Categoría:1786 (naixencias)
Categoría:1857 (muertes)